ВЪПРОСИ И ОТГОВОРИ ПО ПРОЦЕДУРА 
№ BG161PO003-2.1.12 „ПОКРИВАНЕ НА МЕЖДУНАРОДНО ПРИЗНАТИ СТАНДАРТИ И ВЪВЕЖДАНЕ НА СИСТЕМИ ЗА УПРАВЛЕНИЕ В ПРЕДПРИЯТИЯТА"
ОТГОВОРИ НА ВЪПРОСИ № 2 и 3, 
ПОЛУЧЕНИ НА 01.07.2011 г. 
И ПУБЛИКУВАНИ НА 07.07.2011 г.
ВЪПРОС № 2)

Уважаеми дами и господа,

Бих искала да задам следните  въпроси:

1. В насоките за кандидатстване по схема 2.1.12 - 2011 г. Процедура BG161PO003-2.1.12 „Покриване на международно признати стандарти и въвеждане на системи за управление в предприятията” на стр. 16 е посочен следния текст: “Включването само на дейности за инвестиционна подкрепа при реализиране на проекти в областта на въвеждането на стандартизирани системи за управление и/или удостоверяването на съответствие на продукти, и/или въвеждането на добри производствени практики, е НЕДОПУСТИМО.
Посоченото условие не се отнася до случаите, в които проектът се отнася/включва дейности за разработване/внедряване на системи за управление на ресурсите в предприятията – ERP системи, системи за управление на работата с клиенти – CRM системи, системи за управление на производствените ресурси – MOM системи, и/или друг вид системи за управление на предприятията.”
Съгласно горепосочения текст включването само на дейности за инвестиционна подкрепа при разработване/внедряване на системи за управление на предприятията е допустимо. Под „дейностите за разработване/внедряване на системи за управление на предприятията” се разбира освен покупка и физическа доставка на специализиран софтуер и неговото внедряване в предприятието като работеща система за управление на ресурсите. Внедряването на ERP/CRM/МОМ системи включва следпродажбени дейности от доставчика на съответното ДНА по интеграция на софтуера в съответното предприятие - настройване на системата, тестване, отразяване на несъответствията, проявили се при тестването, обучение на групата за внедряване при възложителя и др. Тези дейности са част от общата цена на оферта за покупка и внедряване на ERP/CRM/МОМ системи, тоест част от инвестиционната подкрепа. С оглед на това, да разбирам ли че горепосочените дейности за инвестиционна подкрепа по разработване/внедряване на системи за управление на ресурсите в предприятията – ERP системи, системи за управление на работата с клиенти – CRM системи, системи за управление на производствените ресурси – MOM системи, и/или друг вид системи за управление на предприятията, т.е. закупуване и внедряването на специализиран софтуер се посочва в раздел 2. Разходи за закупуване на дълготрайни нематериални активи (специализиран софтуер)  в едно перо като разхода по перото включва закупуването на специализирания софтуер и последваща му интеграция в предприятието?

2. Тъй като в пакета документи и насоките за кандидатстване по схема 2.1.12 - 2011 г. Процедура BG161PO003-2.1.12 „Покриване на международно признати стандарти и въвеждане на системи за управление в предприятията” не е посочено като задължителна дейност извършване на одит на проекта и съответно в допустими разходи не са дефинирани такива, да разбирам ли че дейностите по проекта, посочени във формуляра, не е необходимо да включват дейности за одит по проекта и освен това, че разходите за одит са недопустим разход по схема BG161PO003-2.1.12 „Покриване на международно признати стандарти и въвеждане на системи за управление в предприятията”, тоест не се отразяват в бюджета на проекта?

С уважение,

Силвия Кръстева
01.07.2011 г. (дата на постъпване на въпроса)
ОТГОВОР № 2)
1. Разходите за закупуване и въвеждане в експлоатация на дълготрайни нематериални активи (специализиран софтуер, допринасящ за разработването/въвеждането на съответните системи за управление на ресурсите (ERP), системи за управление на работата с клиенти (CRM), системи за управление на производствените ресурси (MOM) или друг вид системи за управление на предприятията) са допустими по настоящата процедура за подбор на проекти, като те следва да бъдат посочени като обща стойност в едно перо от Раздел 2 „Разходи за закупуване на дълготрайни нематериални активи (специализиран софтуер)” от Бюджета на проекта.

2. Разходите за одит на проекта не са посочени сред допустимите разходи по процедурата, тъй като дейността, свързана с тяхното извършване, не е задължителна дейност. 
ВЪПРОС № 3)

Здравейте,

Бихте ли ми пратили копие от „Пакет документи и насоки за кандидатстване”.

Няколко пъти се опитах да сваля насоките за кандидатстване от http://www.opcompetitiveness.bg/bg/projects/id_104.html 
http://www.opcompetitiveness.bg/uploadfiles/documents/2011/june/qms_29_06_2011.rar 
Всеки път получавам грешки от типа „Unexpected end of archive”.

Благодаря, 
Камен Спасов

01.07.2011 г. (дата на постъпване на въпроса)
ОТГОВОР № 3)
Освен на интернет страницата на Управлявашия орган на Оперативна програма „Развитие на конкурентоспособността на българската икономика” 2007-2013, Насоките за кандидатстване и пълният пакет необходими документи за кандидатстване по процедурата са публикувани и на интернет страницата на Междинното звено на оперативата програма (http://ibsme.org/story.aspx?id=1398), както и на Единния информационен портал за обща информация за управление на Структурните фондове и Кохезионния фонд на ЕС в Република България (http://eufunds.bg/bg/page/58?programme=4&status=1&id=494).

При продължаващи затруднения Ви препоръчваме да свалите документацията по процедурата от друг компютър и/или друга интернет мрежа/интернет доставчик.







